Life Healthcare se wins in SA geknou | Netwerk24
Deur Nellie Brand-Jonker 25 April 2019 08:56
Die groep verwag sy inkomste in Suid-Afrika, wat sy grootste bydraer is, gaan met tussen 4,6% en 6,4% van die ooreenstemmende halfjaar se R8,3 miljard styg.
Die inkomste spruit uit die inkomste per dag waarvoor pasiënte betaal het wat met 5,9% gestyg het.
Die totale dae waarvoor betaal is, het egter met 0,3% gedaal. Dit is toegeskryf aan die stiller Desember en Januarie vir hospitale en minder opnames vir asemhalingsprobleme en ’n daling in prosedures om inwendige ondersoeke te doen.
Die genormaliseerde bedryfswins uitgesluit finansieringskoste en waardevermindering (ebitda) kan dalk met -2,9% in Suid-Afrika daal of met net 1,9% styg.
Die ebitda-marge is onder druk oor die minder dae waarvoor pasiënte in die hospitale betaal het.
Die resultate word einde Mei uitgereik.
Life Healthcare se aandeelprys het op R26 gesluit.
Meer oor: Life Healthcare | Hospitaalgroep | Hospitaal
Opnames in Life Healthcare se hospitale groei weer